Република Србија

Аутономна Покрајина Војводина

Општина Сента

Председник општине Сента

Број: 22/2017-II

Дана: 12. септембра 2017. године

С е н т а

Предмет: Одговор на одборничко питање постављен од стране одборника Ласло Рац Сабоа на 22/2017. седници Скупштине општине Сента од 22. јула 2017. године

Постављено питање одборника:

Питање се односи на то, да су многи сенћани добили позив за то, да неке објекте треба рушити. Добили су решења. Ова решења се односе и на зграде, које су 10 метара x 5 метара, или је пак реч о стамбеним зградама. Људи се жале у вези тога. Њихова прва жалба је, да ова решења нису добили на мађарском језику. Моје питање позванима је, зашто Сента не доставља, када то закон прописује – постоји закон о службеној употреби језика – да службени органи у оваквим случајевима као што је Сента, комуницирају на два језика, самим тим документа издају на два језика становништву. Ту је реч о таквим решењима, да у једноставном предмету не требају два језика, јер не може бити велик проблем, али овде је реч о животима људи. Људи су издигли, изградили објекте, зграде и то сада желе да се руше, а нису ни знали да је према њима покренут поступак, јер су и онда све добили ћириличним писмом на српском језику. А ми сада налажемо да сруше своје животе, док људи немају шта да једу, радују се ако могу држати свиње, пилиће, да би преживели ове дане и да не морају да се одселе одавде. Један део мог питања је намењен директно Председнику општине, пошто је он политичар у овом предмету. Питам, да ли он намерно жели да отера људе, или они који отишли, да немају више где да се врате? Да ли је то његов циљ?

Одговор на постављено питање:

Члан 7 став 6 Закона о озакоњавању објеката прописује, да завршетком пописа незаконито грађених објеката надлежни грађевински инспектор доноси решење о рушењу у односу на пописане објекте. Попис је вршен уз помоћ сателитског снимка. У смислу закона озакоњавање објеката је одређено као **јавни интерес,** тако да **решење о рушењу служи као молба за покретање поступка озакоњавања.**

У Сенти, без села, пописали смо више од 7000 објеката, што значи не много мање решења. Пошто радници одељења поред сопствених послова врше задатке утврђене озакоњавањем објеката, а труде се да поштују од стране министарства дати рок до 31. августа и дневну норму, након Кевија и Горњег Брега, где су решења била двојезична, у Сенти смо у првом кругу само на српском језику послали предметне исправе. Од другог достављања међутим поново ће се вршити издавање решења на два језика. У загради напомињем, да су у суседним општинама решења само једнојезична.

Председник општине Сента

Рудолф Цегледи с. р.