Szerb Köztársaság

Vajdaság Autonóm Tartomány

Zenta község

Zenta Község Polgármestere

Szám: 22/2017-II

Kelt: 2017. szeptember 12.

Z e n t a

Tárgy: Válasz a képviselői kérdésre, amelyet Rácz Szabó László képviselő a Zentai Községi Képviselő-testület 22/2017. ülésén tett fel, amelynek a megtartására 2017. július 22-én került sor

|  |
| --- |
| Feltett képviselői kérdés:  A kérdés arról szól, hogy nagyon sok Zentai kapott felszólítást arra, hogy bizonyos objektumaikat le kell bontani. Végzéseket kaptak. Ezek a végzések olyan épületekről is szólnak, ami 10 méter x 5 méteresek, vagy akár lakóházról is szó van. Az emberek panaszkodnak, ezzel kapcsolatban. Az első panaszuk az, hogy ezeket a végzéseket nem kapták meg magyar nyelven. A kérdésem a megszólítottakhoz az, hogy vajon miért nem küldi ki Zenta, amikor törvény írja elő – van egy hivatalos nyelvhasználatról szóló törvény – azt írja elő, hogy a hivatalos szervek, ilyen esetben mint Zenta két nyelven kommunikálnak, eleve a dokumentumokat két nyelven adják ki. A lakosságnak. Itt olyan végzésekről van szó, mert mondhatjuk azt, hogy egy egyszerű dologban nem kell két nyelven, mert nagy baj nem lehet, de itt emberek életéről van szó. Emberek fölhúztak, építettek objektumokat, építményeket és ezt most le akarják velük bontatni, és nem is tudták, hogy elindult velük szemben az eljárás, mert akkor is csak minden ciril betűkkel és szerb nyelven kaptak meg. És mi most az életüket lebontatjuk, miközben az embereknek nincs mit enni, örülnek, hogyha tarthatnak egy kis disznót, csirkét, hogy túléljék ezeket a napokat és ne kelljen innen elköltözniük. A kérdésem egyik része a direktbe polgármesterhez szól, mivel, hogy ő a politikus ebben az ügyben. Kérdezem, ő szándékosan szeretné elüldözni az embereket, vagy akik elmentek, ne legyen hova visszajönniük? Ez az ő célja? |

|  |
| --- |
| Válasz a feltett kérdésre:  A létesítmények törvényesítéséről szóló törvény 7. szakasza 6. bekezdése előírja, hogy a törvénytelenül épült létesítmények összeírásásnak befejeztével az illetékes építésügyi felügyelő bontási határozatot hoz az összeírt létesítményekre vonatkozólag. Az összeírás szatelit felvétel segítségével készült. A törvény értelmében a létesítmények törvényesítése **közérdekként** van meghatározva, így a **bontási határozat kérvényként szolgál a törvényesítési eljárás megindításához.**  Zentán, a falvak nélkül, több mint 7000 létesítményt írtunk össze, ami nem sokkal kevesebb határozatot jelent. Mivel az osztály dolgozói saját munkájuk mellett végzik a létesítmények törvényesítésével meghatározott feladatokat, s a minisztérium által kitűzött augusztus 31-i határidőt és a napi normát is igyekeznek tartani, Kevi s Felsőhegy után, ahol kétnyelvűek voltak a határozatok, Zentán csak szerb nyelven küldtük ki az első körben a szóban forgó okiratot. A második kiküldéstől azonban újra két nyelven történik a határozatok kiadása. Zárójelben jegyzem csak meg, hogy a szomszédos községekben a határozatok csak egynyelvűek. |

Cegledi Rudolf s. k.

Zenta Község Polgármestere